Juga e bardhë

Romani voluminoz Juga e bardhë nga autori Jakov Xoxa u botua në vitin 1971 dhe trajton problematikën e fshatit myzeqar në kohën e kooperativave dhe të transformimeve në fshatin shqiptar të pasluftës.  Është menduar edhe si vazhdim i romanit "Lumi i vdekur" në projektin ciklik prej pesë romanesh të autorit.  Ndonjë prej personazheve nga Lumi i vdekur do të vazhdojë të jetë bartës i ngjarjeve dhe në këtë roman.

Dukurinë e deformimeve në administrimin e atëhershëm të fshatit, që është shtyllë kryesore e ngjarjes, Jakov Xoxa do ta paraqesë përmes personazhit negativ Kiu Koroziut, kryetar i kooperativës.  Është po ajo fuqi treguese e autorit të madh që u shqua tek romani i parë "Lumi i vdekur", por ndërhyrja e tij tani në rrjedhat e ngjarjes, në ndërtimin dhe veprimet e personazheve, në zgjidhjet fabulare etj. është më e pranishme dhe njësoj si te shumica e romancierëve të kohës. Edhe Jakov Xoxa, deformimet e atëhershme të sistemit do t'i zbresë në shkallë të drejtorëve të vegjël apo shumë-shumë te ndonjë drejtor më i madh e më i rëndësishëm.  (Përjashtim më vonë do të bëjë guximi i Dritëro Agollit që tek romani Shkëlqimi dhe rënia e shokut Zylo, do të arrijë të fokusojë personazh nga radhët e ministrave). 

Referimet

Lidhje të jashtme
http://sq.wikibooks.org/wiki/Vitviteja/Jakov_Xoxa#cite_note-GJSH-0

Kategoria:Romane shqiptare
Kategoria:Romane shqiptare të shekullit XX
Kategoria:Realizmi socialist